Fiat Coupé

Το Fiat Coupé ήταν ένα 3-πορτο και αυστηρά 4-θέσιο σπορ αυτοκίνητο, που παρήχθη από την ιταλική αυτοκινητοβιομηχανία Fiat, από τον Δεκέμβριο του 1993 έως τον Αύγουστο του 2000. Συνολικά κατασκευάστηκαν 72.762 αντίτυπα σειράς Fiat Coupé.

 Αισθητική 

Η εξωτερική εμφάνιση του Fiat Coupé διαμορφώθηκε το 1991 από τον Αμερικανό Κρις Μπανγκλ (Chris Bangle), ο οποίος ήταν τότε επικεφαλής στο Centro Stile Fiat, έως τον Σεπτέμβριο του 1992, και μετέπειτα τέθηκε επικεφαλής στο σχεδιαστικό τμήμα της BMW, όπου και παρέμεινε έως το 2009.

Κατά την εξέλιξη του Fiat Coupé, υπό τον κωδικό «type 175», ο Chris Bangle του προσέδωσε ένα άκρως φουτουριστικό ντιζάιν, με αρκετές στρογγυλευμένες γωνίες και ακμές. Παράλληλα, ενσωμάτωσε και ορισμένα στοιχεία επιθετικής αισθητικής, με μυώδεις γραμμές και φουσκώματα, λόγω έντονων αμερικανικών σχεδιαστικών επιδράσεων. Ένα ακόμα αξιοσημείωτο σχεδιαστικό στοιχείο του μοντέλου, ήταν τα κυκλικά και ελαφρώς βαθουλωτά πίσω φώτα, που ενίσχυσαν περαιτέρω το τότε δημοφιλές παρατσούκλι «η Ferrari των φτωχών».

Το σαλόνι του Coupé σχεδιάστηκε από τον οίκο Πινινφαρίνα και παρέπεμπε επίσης σε αυτοκίνητα μεγαλύτερου κυβισμού και από εταιρείες με πολλαπλάσια υψηλότερες εμπορικές τιμές για τα μοντέλα τους. Ιδιαίτερα εντυπωσιακή ήταν η μεταλλική λωρίδα κατά μήκος του ταμπλό, που ήταν βαμμένη στο χρώμα του αμαξώματος και συνέδεε νοητά τις αντίστοιχες λωρίδες στις πόρτες, δημιουργώντας την αίσθηση ότι «καμπύλωνε» γύρω από τους μπροστινούς επιβάτες.

 Εισαγωγή 

Η επίσημη παρουσίαση του Fiat Coupé έγινε στο Σαλόνι Αυτοκινήτου στις Βρυξέλλες στα τέλη του 1993, με τη μαζική παραγωγή του να ξεκινάει τον Δεκέμβριο του 1993. Για πρώτη φορά κυκλοφόρησε τον Ιανουάριο του 1994 στην Ιταλία, ενώ στα άλλα κράτη της Ευρώπης κυκλοφόρησε σταδιακά μέσα στην άνοιξη.

Αρχικά μπορούσε να παραγγελθεί μόνο σε κόκκινο ή κίτρινο χρωματισμό αμαξώματος, αλλά σύντομα προστέθηκαν στην παλέτα των εξωτερικών χρωματισμών και τα μεταλλικό μπλε, μεταλλικό πράσινο, μαύρο και λευκό. Στα περισσότερα κράτη, πάντως, μεταξύ των οποίων και στην Ελλάδα, την μεγαλύτερη απήχηση στο ευρύ κοινό την γνώρισε ως κίτρινο, με συνηθέστερο δεύτερο σε απήχηση το κόκκινο.

 Τεχνικά χαρακτηριστικά 

Όλοι οι κινητήρες του Fiat Coupé ήταν βενζινοκινητήρες.

ΜοντέλοΑριθμόςκυλίνδρων/διάταξηΒαλβίδεςΚυβισμόςσε cm³Ισχύςσε PSΡοπήσε N·mΕπιτάχυνση0-100 km/hΤελικήταχύτηταΠερίοδοςπαραγωγής1.8 16V4/σε σειρά161.7471311649,2 sec205 km/h4/1996 - 8/20002.0 16V1.995139180208 km/h1/1994 - 6/19972.0 16V Turbo1902907,5 sec225 km/h2.0 20V5/σε σειρά201.9981471868,9 sec212 km/h11/1996 - 3/19991548,4 sec215 km/h3/1999 - 8/20002.0 20V Turbo2203106,3 sec250 km/h11/1996 - 8/2000

 Ετήσια παραγωγή 

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

 Έτος Παραγωγή 1993 119 1994 17.619 1995 13.732 1996 11.273 1997 12.288 1998 9.042 1999 6.332 2000 2.357 Σύνολο 72.762

Η παραγωγή του Coupé έληξε τον Αύγουστο του 2000, χωρίς να έχει υπάρξει ποτέ έως τώρα διάδοχος ή έστω κάποιο παρόμοιας φιλοσοφίας μοντέλο από την ίδια εταιρεία, λόγω μιας στρατηγικής απόφασης της ανώτατης διοίκησης του ομίλου, που ελήφθη το 1999, ότι η Fiat έπρεπε να επικεντρωθεί κυρίως στα αυτοκίνητα πόλης.

 Αναφορές 

 Εξωτερικοί σύνδεσμοι 

 Ιστορία του Fiat Coupé
 www.fiatcoupe.net/ The range

Coupe
Κατηγορία:Σπορ αυτοκίνητα